กลุ่มชินคอร์ปลั่นหุ้นวิ่งตามพื้นฐาน
กลุ่มชินคอร์ป ลั่น วางตัวเป็นกลาง ไม่เกี่ยวการเมือง ยันหุ้นวิ่งมีเหตุผลสนับสนุน คุยราคาต่ำกว่าพื้นฐานยังไปได้ต่อ
19 ส.ค. 2554

กลุ่มชินคอร์ป ลั่น วางตัวเป็นกลาง ไม่เกี่ยวการเมือง ยันหุ้นวิ่งมีเหตุผลสนับสนุน คุยราคาต่ำกว่าพื้นฐานยังไปได้ต่อ
น.ส.ทมยันตี คงพูลศิลป์ ผู้อำนวยการสำนักนักลงทุนสัมพันธ์ บริษัท ชิน คอร์ปอเรชั่น (INTUCH) เปิดเผยว่า บริษัทวางตัวเป็นกลาง ทำธุรกิจตามปกติ ไม่ได้รับประโยชน์ ไม่ได้รับผลกระทบจากการเมือง 
“ไม่ว่ารัฐบาลไหนเข้ามาย่อมให้การสนับสนุนธุรกิจโทรคมนาคมอยู่แล้ว เพราะมีส่วนช่วยประเทศ” น.ส.ทมยันตี กล่าว
สำหรับราคาหุ้น INTUCH ที่ปรับตัวเพิ่มขึ้นในช่วงนี้ ไม่น่าจะเกี่ยวข้องกับการเก็งกำไรการเลือกตั้ง สาเหตุหลักน่าจะมาจากกำไรของบริษัท แอดวานซ์ อินโฟร์ เซอร์วิส (ADVANC) ขยายตัวมากกว่าบริษัทคู่แข่ง ทำให้ราคาหุ้นขยับตาม
น.ส.นัฐิยา พัวพงศกร ผู้จัดการนักลงทุนสัมพันธ์ ADVANC กล่าวว่า ราคาหุ้น ADVANC ยังมีส่วนลด (ดิสเคาต์) จากปัญหาการเมืองและการกำกับดูแลธุรกิจ 
นายธนฑิต เจริญจันทร์ หัวหน้าเจ้าหน้าที่บริหารด้านการเงิน บริษัท ไทยคม (THCOM) เปิดเผยว่า ราคาหุ้นที่ปรับขึ้นมาเพราะได้งานออสเตรเลียไม่ใช่ประเด็นการเมือง แต่หุ้นยังต่ำกว่ามูลค่าพื้นฐาน และคาดว่าจะสรุปผลเจรจาไอพีสตาร์กับจีนภายในไตรมาส 4 นี้ 
น.ส.ยิ่งลักษณ์ ชินวัตร ได้ยื่นหนังสือลาออกจากตำแหน่งประธานกรรมการบริหารและกรรมการบริษัท เอสซี แอสเสทคอร์ปอเรชั่น (SC) มีผลวันที่ 30 มิ.ย.นี้